Георг Хайм
О, дълга, дълга вечер

Превод от немски: Венцеслав Константинов, —

chitanka.info

О, дълга, дълга вечер. В жар поглъщат

Полека хълмовете хоризонта,

Мечтан пейзаж — на облаците фронта.

О, дълга вечер, посевите връщат

Светлика на деня със златен блясък.

Ехти небето в лястовичи крясък.

Полетата се багрят в песента,

Гората от тръстика и водата,

Където мачти бдят. Ала в гнездата

На хълмовете вече спи нощта.

1911

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.